He lähtivät sieltä ja kulkivat Galilean halki.
Jeesus ei tahtonut kenenkään saavan tietää siitä, -
sillä hän opetti opetuslapsiaan.
Hän sanoi heille: "Ihmisen Poika annetaan ihmisten käsiin, ja he -
tappavat hänet, mutta kolmen päivän kuluttua hän nousee kuolleista."
Opetuslapset eivät ymmärtäneet, mitä hän näillä sanoillaan tarkoitti, -
mutta eivät rohjenneet kysyä häneltä.
He saapuivat Kapernaumiin. Kotiin tultuaan Jeesus kysyi opetuslapsilta:
"Mistä te matkalla keskustelitte?"
He olivat vaiti, sillä he olivat väitel- leet siitä, kuka heistä oli suurin.
Jeesus istuutui, kokosi kaksitoista opetuslastaan ympärilleen ja -
sanoi heille: "Jos joku tahtoo olla ensimmäinen, -
hänen on oltava viimeinen ja kaikkien palvelija."
Sitten hän asetti heidän keskelleen lapsen, otti hänet syliinsä ja sanoi:
"Joka minun nimessäni ottaa luokseen yhdenkin tällaisen lapsen, -
se ottaa luokseen minut. Ja joka ottaa minut luokseen, ei ota minua, -
vaan sen joka on minut lähettänyt."
Johannes sanoi hänelle: "Opettaja, me näimme erään miehen ajavan -
pahoja henkiä ulos sinun nimessäsi.
Me yritimme estää häntä, koska hän ei kuulu meihin."
Mutta Jeesus vastasi: "Älkää estäkö häntä.
Eihän yksikään, joka tekee voimateon minun nimessäni, -
voi heti perään puhua minusta pahaa.
Joka ei ole meitä vastaan, on meidän puolellamme.
Totisesti: joka antaa teille maljallisen vettä sen tähden, -
että te olette Kristuksen omia, ei jää palkkaansa vaille.
"Mutta jos joku johdattaa lankeemukseen -
yhdenkin näistä vähäisistä, jotka uskovat minuun, -
hänelle olisi parempi, että hänet hei- tettäisiin mereen myllynkivi kaulassa.
Jos kätesi viettelee sinua, hakkaa se pois. Onhan parempi, -
että käsipuolena pääset sisälle elämään, kuin että molemmat kädet -
tallella joudut helvettiin, sammumattomaan tuleen, -
missä 'mato ei kuole eikä tuli sammu'.
Jos jalkasi viettelee sinua, hakkaa se pois. Onhan parempi, -
että jalkapuolena pääset sisälle elämään, kuin että sinut molemmat -
jalat tallella heitetään helvettiin, missä 'mato ei kuole eikä tuli sammu'.
Ja jos silmäsi viettelee sinua, heitä se pois. Onhan parempi, -
että silmäpuolena pääset sisälle Jumalan valtakuntaan, -
kuin että sinut molemmat silmät tallella heitetään helvettiin, -
missä 'mato ei kuole eikä tuli sammu'.
"Jokainen tullaan suolaamaan tulella.
Suola on tarpeellista. Mutta jos se menettää suolaisuutensa, -
millä te sen suolaatte? Olkoon teissä suola itsessänne ja -
eläkää sovussa toinen toisenne kanssa."